Sviss er sambandsríki 26 kantóna sem hver fyrir sig er nokkuð sjálfstæð . Sérhver kantóna er með eigið þing og þar er kosið um allar meiri háttar ákvarðanir í íbúakosningum . Sambandsþingið situr í Bern . Þar er starfandi forseti en hann er frekar valdalítill . Þingið er í tveimur deildum , þjóðráðinu ( " Nationalrat " ) og kantónuráðinu ( " Ständerat " ) . Í þjóðráðinu eru 200 þingmenn , kosnir af þjóðinni . Í kantónuráðinu eru 46 þingmenn , tveir úr hverri kantónu . Í flestum tilvikum er hér um aukastarf þingmanna að ræða . Sviss hefur þá sérstöðu að nota þjóðaratkvæðagreiðslur að miklu leyti til að útkljá mál , en frá 1848 hafa verið haldnar þar á sjötta hundrað þjóðaratkvæðagreiðslur . Hver og einn ríkisborgari getur stofnað til þjóðaratkvæðagreiðslu , sem getur fellt sett lög , nái hann að safna 50.000 undirskriftum því til stuðnings . Vegna þessa er sterk hefð fyrir þjóðstjórnum í landinu og allt frá árinu 1959 hafa fjórir helstu stjórnmálaflokkarnir nánast undantekningarlaust myndað ríkisstjórn landsins .
HVað eru margar kantónur í Sviss ?
Sviss er sambandsríki 26 kantóna